РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/24-23

7. фебруар 2023. године

Б е о г р а д

З А П И С Н И К

16. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО ОДРЖАНЕ 7. ФЕБРУАРА 2023. ГОДИНЕ

Седница је почела у 09.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Ненад Митровић, Сања Јефић Бранковић, Угљеша Мрдић, Сања Лакић, Дубравка Краљ, Оља Петровић, Зоран Томић, Небојша Цакић и Милица Николић.

Седници нису присуствовали чланови Одбора Жика Бујуклић, Драган Николић, Владимир Гајић, Драган Вулић, Павле Грбовић, Љубинко Ђурковић и Александар Оленик.

Седници је присуствовао Владимир Винш, помоћник министра у Министарству правде.

**Д н е в н и р е д:**

1. Разматрање Предлога закона о судијама, који је поднела Влада (број 011-71/23 од 17. јануара 2023. године), у појединостима.

**Прва тачка дневног реда:** Разматрање Предлога закона о судијама, који је поднела Влада (број 011-71/23 од 17. јануара 2023. године), у појединостима

Одбор је, у складу са чланом 164. Пословника Народне скупштине, размотрио Предлог закона о судијама, који је поднела Влада, у појединостима и сматра да су у складу са Уставом и правним системом Републике Србије следећи амандмани:

- на члан 55. који је поднео Одбор за правосуђе, државну управу и локалну самоуправу;

- на члан 75. који је поднео Одбор за правосуђе, државну управу и локалну самоуправу.

Одбор је одлуку донео једногласно (10 гласова за).

Седница је завршена у 09.05 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић